5.9.2023
EL
Επίσημη Εφημερίδα της Ευρωπαϊκής Ένωσης
C 315/7
Προηγούμενη κοινοποίηση συγκέντρωσης (Υπόθεση M.11223 – PAI PARTNERS/INFRA GROUP) Υπόθεση υποψήφια για απλοποιημένη διαδικασία (Κείμενο που παρουσιάζει ενδιαφέρον για τον ΕΟΧ)
(2023/C 315/06) 1.
Στις 24 Αυγούστου 2023, η Επιτροπή έλαβε κοινοποίηση προτεινόμενης συγκέντρωσης, σύμφωνα με το άρθρο 4 του κανονισμού (ΕΚ) αριθ.
139/2004 του Συμβουλίου (1).
Η κοινοποίηση αφορά τις ακόλουθες επιχειρήσεις: — PAI Partners SAS (Γαλλία), («PAI Partners»), — We Connect Infra NV (Βέλγιο) («Infra Group»).
Η PAI Partners θα αποκτήσει, κατά την έννοια του άρθρου 3 παράγραφος 1 στοιχείο β) του κανονισμού συγκεντρώσεων, τον αποκλειστικό έλεγχο του συνόλου της Infra Group.
Η συγκέντρωση πραγματοποιείται με αγορά μετοχών.
2.
Οι επιχειρηματικές δραστηριότητες των εν λόγω επιχειρήσεων είναι οι εξής:
— PAI Partners: ευρωπαϊκή εταιρεία επενδύσεων ιδιωτικών κεφαλαίων η οποία διαχειρίζεται κεφάλαια που επενδύουν σε εταιρείες οι οποίες δραστηριοποιούνται στους τομείς των επιχειρηματικών υπηρεσιών, των τροφίμων και των καταναλωτικών ειδών, των βιομηχανικών προϊόντων εν γένει και της ιατροφαρμακευτικής περίθαλψης.
Η PAI Partners είναι επίσης μητρική εταιρεία, μεταξύ άλλων, — της M Group Services («MGS»), εταιρείας που παρέχει υποδομές, δεδομένα και άλλες υπηρεσίες στους κλάδους των ρυθμιζόμενων υπηρεσιών κοινής ωφέλειας, των τηλεπικοινωνιών και των μεταφορών· — της Apleona, εταιρείας παροχής κτηματομεσιτικών υπηρεσιών ακινήτων, η οποία παρέχει κυρίως υπηρεσίες διαχείρισης κτηρίων, ιδίως τεχνικής διαχείρισης (π.χ. εκμετάλλευση και συντήρηση κτηρίων, ενεργειακή διαχείριση), διαχείρισης των υποδομών (π.χ. καθαρισμός, τροφοδοσία, ασφάλεια) και εμπορικής διαχείρισης (π.χ.
διαχείριση ακινήτων, έκδοση λογαριασμών, διαχείριση συμβάσεων)· και — της Apave, εταιρείας που δραστηριοποιείται στον τομέα της διαχείρισης τεχνικών, περιβαλλοντικών, ανθρωπογενών και ψηφιακών κινδύνων.
Στο πλαίσιο των δραστηριοτήτων της, η Apave προσφέρει πλήρες φάσμα υπηρεσιών που σχετίζονται με τις δοκιμές, τον τεχνικό έλεγχο, την τεχνική επιθεώρηση και τον τεχνικό έλεγχο και πιστοποίηση κτηρίων.
Σε πολύ μικρότερο βαθμό, προσφέρει υπηρεσίες παροχής επαγγελματικών συμβουλών και κατάρτισης που επίσης σχετίζονται με τη διαχείριση κινδύνων, — Infra Group: πολυσχιδής πάροχος έργων υποδομής δικτύου (ηλεκτρισμός, ύδρευση & αποχέτευση, φυσικό αέριο & τηλεθέρμανση, τηλεπικοινωνίες, χωματουργικά έργα, βιομηχανία και δημόσιος φωτισμός).
Παρέχει πλήρες φάσμα υπηρεσιών: σχεδιασμό, τεχνική υλοποίηση, εγκατάσταση και συντήρηση των δικτύων υποδομών.
Η Infra Group δραστηριοποιείται στο Βέλγιο, τη Γαλλία, τη Γερμανία και τις Κάτω Χώρες. 3.
Κατόπιν προκαταρκτικής εξέτασης, η Επιτροπή διαπιστώνει ότι η κοινοποιηθείσα πράξη θα μπορούσε να εμπίπτει στο πεδίο εφαρμογής του κανονισμού συγκεντρώσεων.
Εντούτοις, επιφυλάσσεται να λάβει τελική απόφαση ως προς το σημείο αυτό.
Σύμφωνα με την ανακοίνωση της Επιτροπής σχετικά με απλοποιημένη διαδικασία για την εξέταση ορισμένων συγκεντρώσεων βάσει του κανονισμού (ΕΚ) αριθ.
139/2004 του Συμβουλίου (2), σημειώνεται ότι η παρούσα υπόθεση είναι υποψήφια να εξεταστεί βάσει της διαδικασίας που προβλέπεται στην ανακοίνωση.
4.
Η Επιτροπή καλεί τους ενδιαφερόμενους τρίτους να της υποβάλουν τυχόν παρατηρήσεις για την προτεινόμενη συγκέντρωση.
Οι παρατηρήσεις πρέπει να περιέλθουν στην Επιτροπή το αργότερο εντός 10 ημερών από την ημερομηνία της παρούσας δημοσίευσης.
Θα πρέπει πάντοτε να σημειώνονται τα ακόλουθα στοιχεία αναφοράς: M.11223 – PAI PARTNERS/INFRA GROUP (1) EE L 24 της 29.1.2004, σ.
1 («κανονισμός συγκεντρώσεων»).
(2) ΕΕ C 366 της 14.12.2013, σ.
5.